Lapangan Terbang Antarabangsa Pulau Pinang

**Lapangan Terbang Antarabangsa Pulau Pinang** atau juga dikenali sebagai **Lapangan Terbang Antarabangsa Bayan Lepas** , ialah sebuah Lapangan Terbang Antarabangsa di Malaysia, yang terletak di Pulau Pinang. lapangan terbang tersebut terletak di Bayan Lepas, iaitu 16&nbsp;km dari George Town, ibu negeri Pulau Pinang. Bagi menampung jumlah penumpang yang kian meningkat, Malaysia Airport akan membelanjakan kira-kira RM36 juta bagi menaik taraf Lapangan Terbang Antarabangsa Pulau Pinang (LTAPP) di sini termasuk membina satu tempat meletak pesawat dan 32 kaunter pendaftaran baru yang dijangka siap sepenuhnya pada Disember 2008. Pada tahun lepas, LTAPP mengendalikan 3.1 juta penumpang.Kini LTAPP menjadi hub bagi syarikat penerbangan tambang murah FireFly bermula April 2007.

## Sejarah

Lapangan terbang ini, yang pada asalnya dikenali sebagai **Lapangan Terbang Antarabangsa Bayan Lepas**, siap dibina pada tahun 1935 ketika Pulau Pinang merupakan sebahagian daripada Negeri-Negeri Selat di bawah pemerintahan British.

Pembangunannya diterajui oleh Cecil Clementi, yang ketika itu berperanan dalam membentuk kemudahan penerbangan di Tanah Melayu. Lapangan terbang dibina di kawasan berlumpur di Bayan Lepas, dan memerlukan pemasangan landasan konkrit untuk memastikan operasi penerbangan sepanjang cuaca.

Pada masa tersebut, lapangan terbang Bayan Lepas dianggap sebagai lapangan terbang kedua terpenting di Tanah Melayu selepas Lapangan Terbang Kallang di Singapura, namun mempunyai kelebihan dari segi jarak yang lebih dekat ke Asia Timur dan Indochina.

Seawal tahun 1938, kerajaan Negeri-Negeri Selat telah menganggarkan bahawa tambahan tanah seluas  diperlukan bagi tujuan peluasan lapangan terbang ini.

Ketika itu, lapangan terbang ini digunakan untuk penerbangan awam dan juga oleh Tentera Udara Diraja British. Pada awal Perang Dunia Kedua, laluan udara tertentu ditetapkan untuk kawalan trafik udara di ruang udara Pulau Pinang.

Lapangan Terbang Bayan Lepas menjadi sasaran serangan udara oleh tentera Jepun pada bulan Disember 1941, bersama dengan Pangkalan Udara Butterworth.

Selepas kemerdekaan Persekutuan Tanah Melayu, infrastruktur pengangkutan negara dikendalikan oleh kerajaan pusat. Pada tahun 1967, peluasan lapangan terbang diumumkan dengan peruntukan sebanyak $2.3 juta untuk menaik taraf kemudahan dan membina bangunan terminal baharu.

Bangunan terminal baharu dengan seni bina Minangkabau telah dibina dalam tahun 1970-an, manakala landasan turut dipanjangkan untuk membolehkan pesawat besar seperti Boeing 747 mendarat. Dengan siapnya kerja-kerja naik taraf pada tahun 1979, lapangan terbang ini dinamakan semula sebagai **Lapangan Terbang Antarabangsa Pulau Pinang**.

Kapasiti penumpang tahunan juga meningkat kepada 1.5 juta orang sejurus selepas penambahbaikan tersebut.

Perkembangan kawasan perindustrian berdekatan seperti Zon Perindustrian Bebas Bayan Lepas turut menyumbang kepada peranan LTAPP sebagai hab logistik penting di utara Malaysia.

Menjelang tahun 1998, LTAPP telah menjalani satu lagi fasa peluasan bagi menampung sehingga 3.5 juta penumpang setiap tahun.

Projek peluasan seterusnya bermula pada tahun 2012, yang meningkatkan kapasiti kepada 6.5 juta penumpang tahunan. Walau bagaimanapun, jumlah penumpang melebihi kapasiti ini tidak lama kemudian.

Pada tahun 2017, satu projek peluasan baharu diumumkan untuk meningkatkan kapasiti kepada 12 juta penumpang setahun menjelang 2028.

Walaupun projek ini mengalami kelewatan akibat pandemik COVID-19, ia diteruskan pada tahun 2023 dengan kelulusan peruntukan sebanyak RM93 juta untuk pengambilan tanah dan pembangunan infrastruktur.

Kos keseluruhan projek peluasan tersebut dianggarkan bernilai RM1.5 bilion. Ia meliputi pembinaan infrastruktur baharu, termasuk pusat beli-belah jenis kedai outlet yang pertama di luar Lembah Klang oleh syarikat Mitsui Fudosan, serta naik taraf kepada terminal utama dan apron lapangan terbang. Ini akan meningkatkan kapasiti tempat letak pesawat dari 16 kepada 28 pesawat pada satu-satu masa.

Tambahan pula, projek sistem rel ringan dikenali sebagai Laluan Mutiara sedang dibangunkan dan dijangka siap pada tahun 2031. Laluan ini akan merangkumi satu stesen berhampiran lapangan terbang untuk memudahkan akses pengangkutan awam ke kawasan tersebut.
## Bangunan terminal

Antara kemudahan yang disediakan dalam bangunan terminal, kafe, kedai bebas cukai, kaunter tiket & Pejabat penerbangan seperti MAS, Firefly,AirAsia, Jatayu Airlines, China Airlines dan Singapore Airlines. Antara kemudahan lain :

*Kaunter Daftar Masuk (32)
*14 Pintu Berlepas
*8 Titi Udara
*3 Kaunter Tuntutan Bagasi
*808 lot letak kereta
*Travel Agensi
*Kaunter Penerangan
*Ruang Istirahat VIP
*Mesin ATM
*Pertukaran Wang Asing
*Penempahan Hotel
*Khidmat teksi
*Kuarantin haiwan

## Kompleks kargo
LTAPP mempunyai 2 kompleks kargo, dimana kompleks utama digunakan oleh MAS Cargo sebagai pusat operasi. Pada  tahun 2006 LTAPP telah mengendalikan sebanyak 225,957,020 metrik tan kargo

Kemudahan di Kompleks Kargo:

* Gudang 270,000m² (2,906,255sq ft)
* 7 x 747 Freighter Lot
* Zon Transit
* Zon Perdagangan Bebas
* Baikpulih Pesawat
* Pengimbas X-RAY
* Pusat Courier Laju

## Syarikat Penerbangan dan destinasi
### Penumpang

### Kargo

### Kumpulan Rujukan


## Statistik operasi

PIA merupakan lapangan terbang kedua tersibuk di Malaysia dari segi pergerakan pesawat selepas Lapangan Terbang Antarabangsa Kuala Lumpur (KLIA). Lapangan terbang ini mencatat trafik penumpang tertinggi pada tahun 2019 dengan 8.3 juta penumpang melebihi kapasiti tahunannya iaitu 6.5 juta penumpang, sebelum wabak COVID-19 menjejaskan perjalanan udara di seluruh dunia. Pada tahun 2024, PIA mencatat lebih 7.6 juta penumpang, berbanding hampir 6.8 juta pada tahun 2023.

Laluan PIAKLIA merupakan antara laluan udara paling sibuk di Malaysia, dengan 2.2 juta penumpang pada 2019. Sementara itu, laluan PIAChangi merupakan yang ketiga tersibuk dalam kalangan laluan Malaysia ke negara ASEAN, dengan sekitar 800,000 penumpang diterbangkan dalam sembilan bulan pertama 2023.

Walaupun dari segi jumlah kargo, PIA berada di tempat kedua selepas KLIA, dari segi nilai eksport, PIA mencatat nilai eksport tertinggi dalam kalangan semua lapangan terbang Malaysia, dengan nilai sebanyak RM365 bilion melalui PIA sahaja pada tahun 2023.

## Pengangkutan
### LRT

Projek rel ringan, Laluan Mutiara yang akan menghubungkan Lapangan Terbang Antarabangsa Pulau Pinang dan Komtar dengan 27 stesen perantaraan dalam proses pembinaan dan akan dibuka secara rasmi pada tahun 2031.
### Bas
Rapid Penang telah menyediakan empat laluan bas ke dan dari Lapangan Terbang Antarabangsa Pulau Pinang, menghubungkan lapangan terbang dengan pelbagai bahagian Pulau Pinang.

Laluan Rapid Penang yang melalui Lapangan Terbang Antarabangsa Pulau Pinang termasuk:

* 102: *Penang International Airport-*'Penang National Park**-Penang International Airport''
* 306: ''Penang International Airport-**Penang General Hospital**-Penang International Airport''
* 401: ''Teluk Kumbar-**Pengkalan Weld**-Teluk Kumbar''
* 401E: ''Balik Pulau-**Pengkalan Weld*'-Balik Pulau*

## Galeri


Imej:Sisi.jpg|Pandangan Sisi Bangunan Terminal
Imej:Mkawalan.jpg|Menara Kawalan


## Rujukan


## Pautan luar
*
*Lapangan Terbang Antarabangsa Pulau Pinang di Malaysia Airports Holdings Berhad
*
*